Anna Näkkäläjärvi-Länsman

**Anna Näkkäläjärvi-Länsman** (š. 1979 Aanaar) lii sämmilâš jyeigee, lávloo, šuoŋârähtee, kulttuurpargee, sämimuusik máttáátteijee já náguskirjetotkee. Sun lii tobdos meiddei artistnoomáin **Ánnámáret**. Anna Näkkäläjärvi-Länsman ráhtá lavluid já juáigusijd orjâlâškielân, já sun lii toimâm Ijâttes ijjâ -muusikfestivaal taiđâlâš jođetteijen jo maŋgâ ive.

## Eellim
Anna Näkkäläjärvi-Länsman šoodâi Anarist ive 1979. Sun uásálistij Säminuorâi taaiđâtábáhtusân 11-ihásâžžân oovtâst eres jyeigeiguin. Tastmaŋa sun kiddiistui muusikist já čuojâtškuođij klarinet Anarist. Suu klarinetmáttáátteijee lâi Marja Mustakallio. Maŋeláá Anna varrij Ruávinjaargân. Tobbeen sun juuđij luvâttuv já siämmást luuvâi klarinetčuojâttem Laapi muusikopâttuvâst, kost suu máttáátteijee lâi Esko Parikka. Luvâttuv maŋa sun varrij Tamperen juátkiđ muusikuápuidis. Tamperest sun valmâštui klarinetmáttáátteijen. Valmâštum maŋa sun varrij Helsigân luuhâđ Sibelius-Akatemiast.

Anna varrij maasâd Ruávinjaargân ive 2008 Hämeenlinnast, kost sun lâi čuojâttâm klarinet Suáldátsuáittukoddeest. Ive 2011 sun naajâi ucjuvlâš puásuialmai já sämipolitikkár Asko Länsmanáin. Sunnust láá kyehti párnáá. Peerâ áásá tääl Njuárgámist Tiänujuuvâ riddoost.

## Karrieer
### Muusik
thumb|right|Ánnámáret láávdástmin ive 2023 WOMEX Worldwide Music Expo -festivaalist
Anna Näkkäläjärvi-Länsman muusikkarrieer lii lamas maaŋgâpiälálâš. Sun lii čuojâttâm klarinet sehe Suáldátsuáittukoddeest já Laapi káámmárorkesterist, já sun lii meiddei juoigâm oovtâst Laapi káámmárorkesteráin. Ive 2011 Näkkäläjärvi-Länsman almostitij vuosmuu skiäru *Beallječiŋat* oovtâst Ánnámáret Ensemble -muusikjuávhoin. Sun lii almostittám kyehti skiäru oovtâst Ánnámáret Ensemble -muusikjuávhoin, kyehti skiäru já oovtâ single oovtâst Ánnámáret-muusikjuávhoin, já orjâlâškielâlii salmâskiäru oovtâst Raimo Paasoin.

Karrieeris ääigi Anna Näkkäläjärvi-Länsman lii porgâm ohtsâšpargo jieškote-uvlágánij artistijguin. Porgemáánust 2021 sun almostitij oovtâst Ailu Vallein uđđâ versio pittáást *Johtit ain*, mii lâi algâaalgâlávt almostum albumist *[[Nieguid duovdagat]]*. Ive 2022 almostui *Čuovgga urbi* -nommâsâš juovlâlaavlâ, mon Anna Näkkäläjärvi-Länsman raahtij oovtâst Inger-Mari Aikioin. Siämmáá ive almostui meiddei Mimmit-muusikjuávhu juovlâskiärru Puhuri, mii siskeeld meiddei Ánnámáret juáigus. 

Ive 2023 Ánnámáret lâi fáárust WOMEX Worldwide Music Expo -festivaal Showcase-ohjelmist.

### Pargo
Anna Näkkäläjärvi-Länsman pargokarrieer-uv lii lamaš maaŋgâpiälálâš. Sun lii porgâm el. kulttuurčällen Sämitiggeest ive 2010, taidârin Taiđuu ovdedemkuávdáást ivij 2012–2015 sehe proojeekthovdân já muusikmáttáátteijen Säämi muusikakatemiast Ucjuuvâst ive 2016 rääjist.

## Diskografia
### Albumeh
* 2011 – *[[Beallječiŋat]]*
* 2016 – *[[Gollehelmmot]]*
* 2021 – *[[Nieguid duovdagat]]*
* 2021 – *[[Čále, Jesus, iežat gova]]*, oovtâst Raimo Paasoin (uurguh)
* 2024 – *[[Bálvvosbáiki]]*

### Singleh
* 2021 – *[[Johtit ain]]*, oovtâst Áilu Vallein
* 2024 – *[[Njáhcu]]*

### Nurâldâhskiäruh
* 2016 – *[[Kansanmusiikki: CD 10]], pittáin *Ruoktu : Home / Koti*

=== Nuotah ===
* [[2017]] – *100 laulua Suomesta*, *Vuoi ráhkkásan* -pitá sannim já nuottim
* [[2017]] – *Sagoland eller Paradis*, *Vuoi ráhkkásan* -pitá sannim já nuottim
* [[2017]] – *Satumaa vai Paratiisi*, *Vuoi ráhkkásan* -pitá sannim já nuottim

=== Jurgâlusah ===
* [[2017]] – *Lapinäidin tuutulauluja'', pitái jurgâlem orjâlâškielân

### Videoh
* 2020 – Nieguid Duovdagat
* 2021 – Dolat, oovtâst Marja Viitahuhtain

## Fáádást eres soojijn
* Ánnámáret 
* Dolat-videotyeji Yle Areenast

## Käldeeh